Keskustelu:Luettelo Kehäradan taideteoksista

message: En nyt nopeasti keksinyt mitä mallinnetta tulisi käyttää tekijänoikeusrikkomuksen kohdalla, mutta artikkelissa on Myyrmäen aseman kohdalla teokselle esitetty väärät tekijät mikä loukkaa alkuperäisten tekijöiden, eli UnKolorDistinto ryhmän moraalisia oikeuksia. http://www.vantaansanomat.fi/artikkeli/291672-chilelaiskaksikon-seinamaalaukset-herattivat-myyrmaen-eloon.
Lisäksi olisi perusteltua kertoa että Myyrmäen aseman teokset eivät liity Kehärataprojektin taidehankkeeseen, vaan MYYRMÄKI-liikkeen yhdessä Vantaan taidemuseon kanssa hallinnoimaan Myyr York Street Art City hankkeeseen.
--Petterin (keskustelu) 28. joulukuuta 2015 kello 23.55 (EET)
replies: text: Poistettu ja kuvan poistopyyntö perustettu. En huomannut kesällä kuvatessani teosta ja lisätessäni sen luetteloon, että aseman ulko- ja sisämaalaukset ovat eri ryhmien tekemiä. Myös informaatio teoksesta oli heikkoa. Kun kuva on poistettu fiWikistä, lataan sen uudelleen ja merkitsen oikeilla tekijätiedoilla.--Kulttuurinavigaattori (keskustelu) 29. joulukuuta 2015 kello 00.19 (EET)
replies: text: :Anteeksi jos suhtauduin asiaan hieman äkäisesti, mutta minua ärsytti että oikeilla tiedoilla ja riittävillä oikeuksilla lataamani kuva esitettiin poistettavaksi samaan aikaan kun wikipediassa oli ollut puoli vuotta virheellisillä tiedoilla varustettu kuva. Ulkoseinän muraalin tekijöiden signeeraukset löytyvät kyllä katonrajasta kulman molemmin puolin. Aseman teoksia esittelevää infotaulua ei ole vielä saatu pystyyn kun kaupungilla, liikennvirastolla ja HSL:llä ei ole ollut yhteistä näkemystä mitä infotauluja mihinkin tulee. Googlettamalla "Myyrmäen asema" ja "muraali" löytyy kyllä molempien teosten tiedot.--Petterin (keskustelu) 29. joulukuuta 2015 kello 00.47 (EET)
replies: text: ::Sori vaan, virheitäkin sattuu ja ymmärrän närkästymisesi. En yleensä koskaan etsi julkisten teosten lähettyviltä tekijöiden enkä teosten nimiä, kun niitä ei juuri koskaan siellä ole. Asia kunnossa, muutan tiedoston tiedot kun kuva on poistettu ja lataan sen uudelleen. Kiitos tiedoista.--Kulttuurinavigaattori (keskustelu) 29. joulukuuta 2015 kello 00.53 (EET)
replies: text: ::: Tässä on käytetty ahdasta rakennusvaiheen tulkintaa käsitteestä Kehärata. Laajempi tulkinta, joka on tavanomaisin rautateiden jatkoratahankkeiden valmistumisen jälkeen, on pidennyksen jälkeen ulottaa uusi ratanimitys myös aiemmalle rataosalle. Eli Kehärata on laajemman tulkinnan mukaan rataosuus, joka alkaa Helsingin Huopalahden asemalta ja jatkuu esimerkiksi Kannelmäen (mm. ylikulun taideteos), Malminkartanon ja Myyrmäen asemien kautta (mm. graffitit) uudelle Kehäradan osuudelle Tikkurilan asemalle saakka.--Paju (keskustelu) 20. kesäkuuta 2016 kello 15.07 (EEST)
replies: text: ::::Huopalahdessa ja Malminkartanossa ei ole julkisteoksia asemilla. Kannelmäen ylilkukäytävän työ voitanee sellaiseksi laskea ja tietysti Myyrmäen aseman seinämaalaukset. Jos käsitettä laajennetaan, pitäisi varmaan ottaa kaikki asemat Steissiä myöten. Miksei niinkin voisi tehdä.--Kulttuurinavigaattori (keskustelu) 26. kesäkuuta 2016 kello 23.47 (EEST)

message: Pitäsikö Kehäradan luettelo yhdistää luetteloon Luettelo Vantaan julkisista taideteoksista? Helsingin metrotaiteen luettelo on perusteltu, kun Helsingissä on niin paljon julkisteoksia, mutta Vantaan veistoslista ei ole niin mittava. Minusta voisi yhdistää.--Kulttuurinavigaattori (keskustelu) 26. kesäkuuta 2016 kello 23.40 (EEST)
replies: text: Vantaan asemilla olevat teokset toki kuuluvat kaikki Vantaan luetteloon. On kummaa ajatella muuta. Joskin kolmen muraaleilla täytetyn aseman (Myyrmäki, Louhela, Martinlaakso) kohdalla voisi olla perusteltua luoda niistä erillisartikkelit patsaspuistojen tapaan kattavampine gallerioineen. On oma haasteensa tilastoida, kuinka monta teosta laajalti kuvitetussa rakennuskokonaisuudessa on (ja miten tuloksen saa lähteistettyä)? Muraaliasemista kirjoitettaessa tai galleriaa väsätessä on melkoisena haasteena, ettei aina tiedä ja löydä lähteistystä sille, kuka minkäkin seinällä olleen teoksen on tehnyt, vaikka jonkun lehdistössä esillä olleen osaisikin kohdentaa. Ja vaikka asiaa saisi selvitettyä tekijöiltä tai yhteisöiltä, mentäisiin enemmän taiteen tutkimuksen ja dokumentoinnin kuin lähteistetyn tietosanakirjan kehittämisen  piiriin. No, "omaa tutkimusta" tuuppaa olemaan jo julkisen taiteen dokumentointiprojektissa muutenkin. --Paju (keskustelu) 7. heinäkuuta 2019 kello 01.09 (EEST)
thread_title:  Pitäisikö yhdistää Vantaan luetteloon?